До проф. дфн Боян Биолчев

Ректор на СУ

Копие до: Контролният съвет

Копие до: Отдел “Студенти”

ЗАЯВЛЕНИЕ

от Димитър Кьосев

дипломиран студент от СУ “Св. Климент Охридски”
Относно: Незаконосъобразен отказ на СУ да издаде европейско дипломно приложение към дипломата ми.

Уважаеми професор Биолчев,

Вашата администрация ми отказа издаването на европейско дипломно приложение с неясни мотиви. Подобен отказ е незаконосъобразен и очаквам от Вас да разпоредите своевременно въпросното приложение да ми бъде издадено. Позволете да изложа незаконосъобразността на действията на Вашата администрация.

1. Какво е европейско дипломно приложение?

Приложение към дипломата, което привежда в съответствие с изискването на ЕК/СЕ документалното оформяне на информацията за проведения курс на обучение. От 2004 г. насам университетите в страната са длъжни да издават такива приложения (§ 79. от ЗВО), а това означава повече от две годишно му приложение в СУ.
2. Нормативно основание

Чл. 7 ал. 2 от Закона за висшето образование ми дава право да поискам и получа подобно приложение, задължението на СУ да го издаде е обстоятелствено описано в чл. 1 ал. 1 т. 2, във връзка с чл. 7, Приложение 1 и 2 на Наредбата за държавните изисквания към съдържанието на основните документи, издавани от висшите училища (ПМС 215/12.08.04 обн. ДВ бр. 75/27.08.04). Подчертавам, че това задължение на СУ е в сила от 27.08.04.

3. Позицията на Вашата администрация

Когато получавах дипломата си изрично настоях да я получа заедно с европейското дипломно приложение към нея. Вашата администрация ми обясни, че такова НЕ се издава за бакалаври (в пълна противоположност на § 79. от ЗВО). Когато се опитах да изтъкна, че законовото задължение на СУ се отнася за ВСИЧКИ дипломирани след 2004 г. не получих отговор. Беше ми повторно заявено, че тези приложения не се издават за бакалаври. Това било, моля Ви се, само за магистри. И защо? Защото те били завършили по кредитната система. Тук искам да Ви напомня, че приравняването на учебни програми към ЕСТS и административно определяне на брой кредити, чрез механично разделяне на общия хорариум върху броя кредити; това е система използвана от СУ от години. Да не говорим, че това е практика, подкрепена от мрежите ENIC/NARIC в България. Всеки опит да посоча тези самоочевидни факти бе прекъсван. Беше ми съобщено, че следва да се обърна към Вас с настоящето Заявление, което и правя.

4. Какво очаквам от Вас

ОЧАКВАМ ДА ИЗПЪЛНИТЕ ЗАДЪЛЖЕНИЯТА СИ, КОИТО ПРОИЗТИЧАТ ОТ ЗАКОНА.

5. Конкретни стъпки

Настоявам да ми посочите на какво основание СУ отказва да издаде европейското дипломно приложение към дипломата ми. Ако няма такова (а то няма), моля отговорете кога следва да очаквам СУ да изпълни законовите си задължения. Желая да ми бъде издадено европейско дипломно приложение възможно най-скоро. Настоявам, също така, Вашата администрация в бъдеще да обяснява с доводи, а не да се упражняват методите на шах Шапур III.
6. Предпочитан начин на връзка
Mоля отговорете, като изпратите e-mail на адрес .... Считам, че заявлението ми ще бъде разгледано в рамките на нормативно определените 7 дни.

С уважение:

